Puterea în creștere a monarhilor habsburgi asupra nobililor și oamenilor de rând maghiari a înăbușit timp de mai multe secole libertatea națiunii maghiare, confruntată cu mai multe încercări de germanizare a populației. Cu toate acestea, în secolul al XIX-lea a luat naștere o mișcare naționalistă în Ungaria, care a impulsionat declanșarea Revoluției Maghiare din 1848, imediat ce alte națiuni europene s-au răzvrătit împotriva Habsburgilor (în cazul Ungariei, revoluția s-a transformat într-un război de independență, care a durat aproape un an, până când a fost înăbușit în 1849 de împăratul Franz Joseph I, cu ajutorul armatelor țarului rus).